ચા-પાણી કર્યા બાદ તેઓ પોતાની સ્ક્વોડા ગાડીમાં ડુમ્મસ ફરવા લઈ ગયા તે દરમિયાન સતત સુરત વિશે ની તેમજ તેમના સરગમ ગ્રુપ ધ્વારા ચાલતી સાઈટોની માહિતી અવિરત તેમના તરફ થી મળતી રહી,દરમિયાન ડુમ્મસ થી પરત ફરતા તેમના ગ્રુપ ધ્વારા ચાલતુ એક બિલ્ડીંગ કંસ્ટ્રક્શન જોવા તેઓ લઈ ગયા.વિશાળકાય બાંધકામ જોઈ અમે તો છક થઈ ગયા,આમાં અમને એક વિશેષ ટેકનોલોજી વિશે જોવાનું અને જાણવાનું મળ્યુ.આ ટેલનોલોજીનું નામ RMC Machine Technology,જેમાં આ મશીન સોફ્ટવેર પ્રોગ્રામ થકી એકસરખા પ્રમાણ માં પાણી,કાંકરી અને સિમેંટ નો માલ બનાવી ૯ માં માળ સુધી પાઈપ લાઈન ધ્વારા આ મટેરીયલ પહોંચાડી આપે.આમાં વિશેષતા એ હતી કે એક સરખા પ્રમાણ માં જરૂરી માલ જાય અને એક સરખા પ્રમાણ માં બિમ ભરાય અને ઓછા મજુરે કામ સરળતાથી ચાલ્યા કરે.જો આવા વિશાળ બિલડીંગમાં ટેકનોલોજીના ઉપયોગ વગર માત્ર મજુરોથી કામ કરવાનું હોય તો દિવસો નીકળી જાય,જે ટેકનોલોજીના માધ્યમ થકી ઓછા સમય માં થઈ શકે,ખેર અમારા માટે તો આવા સાધન અને ટેકનોલોજી વિશે જાણકારી મેળવવા સિવાય બીજુ કોઈ મહત્વ ન હતુ પણ વિજ્ઞાન અને ટેકનોલોજીનો વિકાસ કેવા કામો કરી શકે તે ઉદાહરણરૂપ કાર્ય જોવા મળ્યુ અને બાંધકામ ક્ષેત્રે આ નવિન ટેકનોલોજી જોઈ વિશેષ આનંદ થયો.ત્યારબાદ મનોજભાઈ અમને સુરત માં પ્રખ્યાત અંબાજી માતાના દર્શનાર્થે લઈ ગયા અમે તાપી નદીના કિનારે આવેલ મંદિર માં અંબાજી માતા ના દર્શન કરી ધન્યતા અનુભવી.